கேள்வி: சன்னி தியோல் பற்றி தகவல் சொல்.
பதில்: சன்னி தியோல் ''(Sunny Deol)'' என்றழைக்கப்படும் அஜய் சிங் தியோல் 1956 ஆம் ஆண்டு அக்டோபர் மாதம் 19ஆம் தேதி சீக்கிய சாட் குடும்பத்தில் பிறந்தார். நடிகர், இயக்குநர் (திரைப்படம்), திரைப்படத் தயாரிப்பாளர், அரசியல்வாதி என பன்முகம் கொண்ட இவர் இந்திய நாடாளுமன்றத்தின் கீழ் சபையான மக்களவை (இந்தியா) முன்னாள் இந்திய மக்களவை உறுப்பினர் ஆவார். இவர் பஞ்சாபின் குர்தாஸ்பூர் மக்களவைத் தொகுதி இருந்து பாரதிய ஜனதா கட்சி சார்பாக தேர்ந்தெடுக்கப்பட்டார். இந்தியத் திரைப்படத்துறையில் அதிக வசூல் செய்த நடிகர்களில் ஒருவரான இவர், நான்கு தசாப்தங்களுக்கும் மேலாக 90 க்கும் மேற்பட்ட இந்தி படங்களில் பணியாற்றியுள்ளார். குறிப்பாக தனது அதிரடி சண்டைக் காட்சி மற்றும் கதாநாயக ஆளுமைக்கு பெயர் பெற்றவர். தியோல் இரண்டு தேசிய திரைப்பட விருதுகள், இந்தியா மற்றும் இரண்டு பிலிம்பேர் விருதுகள் உட்பட பல விருதுகளை வென்றுள்ளார்.
கேள்வி: சன்னி தியோல் - ஆரம்பகால வாழ்க்கை மற்றும் கல்வி பற்றி விளக்கவும்.
பதில்: 1957 ஆம் ஆண்டு அக்டோபர் மாதம் 19 ஆம் தேதி பிறந்த சன்னி தியோலின் இயற்பெயர் அஜய் சிங் தியோல் ஆகும்.. இவர் இந்தியாவின் பஞ்சாப் மாநிலத்தின் சானேவால் கிராமத்தில் பஞ்சாபிய சாட் குடும்பத்தில் பிறந்தார். இவர் பிரபல இந்தி நடிகரான தர்மேந்திரா மற்றும் பிரகாஷ் கவுர் தம்பதியரின் மூத்த மகன் ஆவார். சிறு வயதில் தனது குறும்புச் சேட்டைகளால் தாய் பிரகாஷ் கவுரிடம் அடிக்கடி அடி வாங்கிய தியோல் பின்னாளில் அவரது தாயால் மிகவும் நேசிக்கப்பட்ட மகனாகத் திகழ்ந்தார். தந்தை தர்மேந்திரா மிகவும் பயந்த சுபாவமும், கீழ்ப்படிந்தவராகவும் விளங்கினார். மும்பையில் உள்ள புனித இருதய ஆண்கள் உயர்நிலைப் பள்ளியில் தனது பள்ளிப்படிப்பை முடித்த தியோல் தனது உயர்கல்வியை மும்பையில் உள்ள ராம்நிரஞ்சன் ஆனந்திலால் பொடார் வணிகம் மற்றும் பொருளாதாரக் கல்லூரியில் தொடர்ந்தார் பள்ளியில் வாசிப்பதிலும் எழுதுவதிலும் சிரமங்களை ஏற்படுத்திய எழுத்துமயக்கம் இருப்பதாக தியோல் பகிரங்கமாக ஒப்புக் கொண்டார். இருப்பினும் கல்லூரிப் படிப்பின் போது விளையாட்டுத்துறையிலும் பிறதுறை செயற்பாட்டிலும் சிறந்து விளங்கினார்.இருப்பினும் மாணவர்கள் மற்றும் பொதுமக்களிடம் சண்டையிடுதல், வம்பிழுத்தல் போன்ற செயல்களில் அடிக்கடி ஈடுபட்டார். தனது மகிழுந்தில் எப்பொழுதும் ஆக்கி மட்டை மற்றும் ஆயுதங்களை பாதுகாப்பிற்காக வைத்திருந்தார். சாலைகளில் பந்தையத்தில் ஈடுபட்டும் தனது மகிழுந்தில் மாற்றம் செய்வதையும் வழக்கமாகக் கொண்டிருந்த இவரை அவரது குடும்பத்தினர் ஒதுக்கினர். கல்லூரிப் படிப்பை முடித்த பிறகு, இவர் பர்மிங்காமில் உள்ள புகழ்பெற்ற ஓல்ட் ரெப் தியேட்டரில் நடிப்புக்கலை பயின்றார். அங்கு அவர் மேடை நிகழ்ச்சிகளை நிகழ்த்திய இவர், தனது திரைப்பட அறிமுகத்திற்காக இந்தியா திரும்பினார். புகழ்பெற்ற பாலிவுட் நடிகரும் திரைப்படத் தயாரிப்பாளருமான சசி கபூர் தனிப்பட்ட பரிந்துரையின் அடிப்படையில் இவர் அறிமுகமானார்.
கேள்வி: சன்னி தியோல் - பிலிம்ஃபேர் விருதுகள் பற்றி விளக்கவும்.
பதில்: * 1983 ல் - ''பேடாப்'' திரைப்படத்திற்காக பிலிம் ஃபேரின் சிறந்த நடிகருக்கான விருதுக்காக பரிந்துரைக்கப்பட்டார்.[http://indiafm.com/celebrities/awards/11741/index.html] * 1991ல்-வெற்றியாளர் , ''காயல்'' பிலிம்ஃபேரின் சிறந்த நடிகருக்கான விருது * 1994 - வெற்றியாளர் , ''டாமினி - லைட்னிங்'' திரைப்படத்திற்காக பிலிம்ஃபேரின் சிறந்த துணை நடிகருக்கான விருது * 1997- பிலிம்ஃபேரின் சிறந்த நடிகருக்கான விருதுக்காக பரிந்துரைக்கப்பட்டார். * 1998 - ''பார்டர்'' திரைப்படத்திற்காக பிலிம்ஃபேரின் சிறந்த நடிகருக்கான விருது க்காக பரிந்துரைக்கப்பட்டார். * 2002 - பிலிம்ஃபேரின் சிறந்த நடிகருக்கான விருதுக்காக பரிந்துரைக்கப்பட்டார்.''Gadar: Ek Prem Katha''